cyanic-selkie/wikianc huggingface dataset:
Resolute Support Mission
NATO vedtok i april 2021 å trekke seg ut av Afghanistan og de fleste deltakende landene trakk ut sine styrker mellom mai og juli 2021. Soldatene fra Forsvarets spesialstyrker var de siste norske kampstyrkene som forlot landet i slutten av juni. Kun et norskledet feltsykehus ved Hamid Karzai internasjonale lufthavn er igjen, og er planlagt driftet ut 2021.
Resolute Support Mission ble offisielt avsluttet 12. juli 2021.
Bakgrunn og mandat
Operasjonsplanene for RS ble vedtatt av NATOs utenriksministre i juni 2014. Betingelsene for operasjonen ble fastsatt i en statusavtale med afghanske myndigheter, en avtale som ble ratifisert av Afghanistans nasjonalforsamling i november 2014. Avtalen fikk støtte fra FNs sikkerhetsråd.
Hensikten med operasjonen var å gi trening, rådgivning og assistanse til den afghanske hæren og politiet. NATO opplyste at operasjonen vil ha en personellstyrke på rundt 12,000. RS hadde hovedkvarter i Kabul og ellers ha regional tilstedeværelse i Mazar-e Sharif, Herat, Kandahar og Laghman. RS erstattet ISAF 1. januar 2015. Avviklingen av ISAF og overgangen til Resolute Support ble markert ved en seremoni i Kabul 28. desember 2014.
Bidrag
Både NATO-medlemmer og andre land bidro med personell. Hovedtyngden av RS-personellet kom fra USA, som stilte med 9,800 soldater. Tyskland bidro med inntil 850 mann. Norge bidro med ulike støttebidrag, inkludert opplæringen av afghanske sikkerhetsstyrker. I 2015 fikk det norske bidraget et omfang på 75 personer, i hovedsak fra Forsvarets spesialstyrker. Sverige bidro i 2015 med inntil 50 personer.
Matjaž Ceraj
Matjaž Ceraj (født 14. september 1983) er en slovensk judoka, som konkurrerer i vektklassen +100 kilo. Han ble tatt ut til å representere Slovenia under Sommer-OL 2012 i London, der han røk ut i andre runde.
Lofoten tingrett
Lofoten tingrett er en førsteinstansdomstol i Hålogaland lagdømme. Domstolen har kontorsted i Svolvær i Nordland og rettskretsen omfatter kommunene Flakstad, Moskenes, Vestvågøy og Vågan. Domstolen består av en sorenskriver, én tingrettsdommer, to dommerfullmektiger og fire funksjonærer.
Heinrich Koppenberg
Heinrich Koppenberg (født 15. mars 1880 i Herne (Westfalen), død 6. september 1960 i Karlsruhe) var en tysk industrileder som blant annet var tilknyttet Luftwaffe. Koppenberg var kjent for sin innvirkning i det såkalte aluminiumsprogrammet i Norge under krigen 1940-1945. Han ble utnevnt som Treuhänder der Aluminiumsindustrie 10.5.1940, en slags forvalter av aluminiumsindustrien i Norge. Senere fikk han myndigheten for samme ansvarsområdet i de besatte vestområder.
Tidlig virke
Heinrich Koppenberg lærte seg i unge år låsesmedfaget, og var frem til 1906 konstruktør hos Krupp og deretter ved Felten & Guilleaume. Fra 1917 var han teknisk leder ved stålverkene i Riesa.
Koppenberg arbeidet 1922 hos Linke-Hoffmann-Lauchhammer AG, som var eid av Flick-konsernet. Mens han i 1926 var generaldirektør for Riesaer Stahl- und Walzwerk, ble dette overført til Mitteldeutsche Stahlwerke AG med sete i Berlin.
Deretter arbeidet han i Allgemeine Transportanlagen-Gesellschaft (ATG), et selskap som etter første verdenskrig var utgått fra Allgemeine Deutsche Flugzeugwerke og som fra 1933 også var eid av Flick. Heinrich Koppenberg hørte til Friedrich Flicks nærmeste rådgivere. und hatte sein Büro in unmittelbarer Nähe zu Flick in Berlin.
Under nazitiden
I 1933 ble Koppenberg foreslått som generaldirektør og styremedlem for Junkers AG. Som følge av stor suksess med den tremotors Ju 52 flymaskinen, kunne selskapet igjen reise seg. Arbeidsstokken steg fra 750 – 100 000 arbeidere i 1941. I denne sammenheng lyktes det Koppenberg å bygge opp Junkers til å bli en av de mest framgangsrike og vellykkede flyprodusenter.
I 1934 begynte Koppenberg med oppbygningen av Junker-konsernet, og han kunne støtte seg til et mangesidig utviklingsprogramm i denne fasen.
Koppenberg lot bygge et nytt flyproduksjonsanlegg i Dessau-Süd, i tillegg til det allerede eksisterende verket i Dessau. Flyfabrikken var nyskapende og hadde flere nye moderne trekk, som egne automatiserte maskiner i bearbeidelsen av plater.
Vlăduț Simionescu
Vlăduț Simionescu (født 30. april 1990) er en rumensk judoka, som konkurrerer i vektklassen +100 kilo. Han ble tatt ut til å representere Romania under Sommer-OL 2012 i London, der han røk ut i andre runde.
Heinrich Koppenberg
Under nazitiden
På 1930-tallet grunnla han ulike industrielle bedriftsforgreninger i Aschersleben, Bernburg, Halberstadt, Köthen, Leopoldshall, und Schönebeck.
Vlăduț Simionescu
Under Sommer-OL 2020 i Tokyo som ble arrangert i 2021, ble han utslått i åttendedelsfinalen.
Heinrich Koppenberg
Under nazitiden
I 1935 kjøpte han opp avdelingen for maskinproduksjon til Linke-Hofmann-Busch AG in Breslau, og grunnla et datterselskap Fahrzeug und Motorenwerke GmbH (Famo). Koppenberg kontrollerte også Argus Motoren GmbH og Arado-Flugzeugwerke GmbH i Potsdam. I 1935 grunnla han med Auto Union Mitteldeutsche Motorenwerke.
I utviklingen av flytypene Ju 52, Ju 87 og Ju 88 kunne Koppenberg sikre Junkers en fordelaktig stilling i forhold til konkurrentene Messerschmitt, Heinkel, Dornier og Focke Wulf. 1938 lot Koppenberg bygge en futuristisk firemotors Ju 90.
Den største innsatsen hos Junkers under Koppenbergs lederskap var utviklingen jetmotorer for flymaskiner. Allerede i 1938 interesserte han seg for jetmotorer, og i samarbeid med Anselm Franz, bygde han opp en egen avdeling i Dessau. Koppenberg var en av de første som innledet overgangen til jetmotorer i fly.
Etter 1945
På en hjemreise fra Sveits til sitt hjemsted i Baden-Oos forulykket han den 6. september 1960.
Ofoten tingrett
Ofoten tingrett er en førsteinstansdomstol i Hålogaland lagdømme. Domstolen har kontorsted i Narvik i Nordland og rettskretsen omfatter kommunene Ballangen, Evenes, Hamarøy, Lødingen, Narvik, Tjeldsund og Tysfjord i Nordland fylke, og Gratangen, Lavangen og Salangen i Troms fylke. Det er tilsammen 34 033 innbyggere i rettskretsen pr. 1. januar 2010. Domstolen ledes av en sorenskriver (For tiden Arne Eirik Kirkerud) og har i tillegg én tingrettsdommer, to dommerfullmektiger og fire funksjonærer.
Vartov
Vartov er en bygning i Farvergade som grenser til Regnbuepladsen i København. Den eies av Grundtvigsk Forum (tidligere Kirkeligt Samfund) og deler av den leies ut til blant annet Københavns kommune.
Selv om navnet Vartov i dag refererer til bygningen i Farvergade, har det en skiftende historie bak seg.
Det opprinnelige Vartov
Vartovs opprinnelse står i forbindelse med en vannmølle ved Rosbækken i dagens Hellerup, hvor Rosbæk Møllegård ble oppført på møllens jorder. I 1566 overtok Frederik II gården som ble benyttet som jaktsted og kalt Rosbækgård. Gården ble drevet av skiftende festere og fra 1585 ble det også gitt tillatelse til å drive kro.
Under et opphold på Rosbækgård i 1586 fremkommer den tidligste skriftlige bruken av tilnavnet Waretho ettersom kongen anfører det som dateringssted på et brev. Vartov lå ved Strandvejen ved det nåværende Gammel Vartov Vej, omtrent hvor Rosbækken rant ut i Øresund.
Det finnes flere teorier om opprinnelsen til navnet og det er en alminnelig oppfatning at det er avledet fra det plattyske jakt-utropet «Ware-to» som har betydningen «Pass på!». Denne navngivingen var ikke ualminnelig for tiden; det finnes tilsvarende eksempler på imperativ-navn som «Sluk-efter», «Bi-lidt» og «Styrt-om». Bydelen Bislett i Oslo har f.eks navn etter vertshuset «Bisaalit» og Altona ved Hamburg etter vertshuset «Allzu Nahe» (= altfor nært).
Omgjøring til hospital
I 1607 ble Vartov innredet til hospital, dvs. pleiehus for fattige, syke og gamle. Inntil da var den funksjonen blitt ivaretatt av Københavns Helligånds-hospital i Helligåndshuset, som ble opprettet etter reformasjonen i 1536 for å videreføre det som tidligere hadde vært de katolske klostrenes hjelpearbeid. Etter en del økonomiske problemer og personlige stridigheter ved hospitalet ble det i begynnelsen av 1600-tallet skrevet nye vedtekter. Etter dette ble «lemmerne» (beboerne) flyttet til Vartov og Helligåndshuset ble inndratt til barnehjem og tukthus.
Det viste seg imidlertid å være upraktisk å ha et hospital så langt fra København. De fikk lite oppmerksomhet og donasjonene var beskjedne og selv om det opprinnelig hørte en del landbruksjord til gården, hadde man vanskelig for å klare seg økonomisk. Hospitalet ble derfor flyttet ut i 1630 og det gamle Vartov ble omdannet til tiggerhjem i en årrekke.
Stedet besto i flere århundrer under skiftende forhold og med diverse ombygginger. Først i 1950-årene ble Vartov revet for å gi plass til Tuborgbryggeriets administrasjonsbygning.
Ny Vartov
Da hospitalet måtte flytte i 1630 flyttet navnet med og det ble oppført et Ny Vartov til erstatning for det gamle, som heretter naturlig nok ble kalt Gammel Vartov. Det nye hospitalet kom til å ligge ved det nåværende Trianglen på Østerbro og det ble bygget sammen med en del av byens befestning som kom til å hete Vartov Skanse.
Ny Vartov besto av fire grunnmurte hospitalbygninger samt en tilhørende ladegård. Sammenblandingen mellom festningsanlegg og hospital kan virke pussig og det gikk da også galt under Københavns beleiring hvor Vartov Skanse og dermed hospitalet den 13. august 1658 ble angrepet og delvis lagt i ruiner.
Beboerne ble i første omgang boende til tross for den svenske besettelsen og de mange krigshandlingene, hvor man blant annet opplevde at kanonkuler gikk gjennom murene og landet mellom sengene. I november 1658 ble beboerne flyttet inn til byen og ble innkvartert i en gård i Pilestræde og Ny Vartov forfalt.
Den nåværende Vartov-bygningen
Opprinnelig lå det et kongelig tekstilfarveri på det stedet som har gitt navn til Farvergade. Farvergaarden lå dengang i byens ytterkant rett ved Vandmølletårnet som var en del av den gamle bymuren. Farveriet ble opprettet av Frederik II i 1560, men det hadde kort levetid før Tycho Brahe overtok Farvergaarden i 1589 og fikk lov til å benytte festningstårnet som observatorium. I 1606 overtok kongen Farvergaarden igjen og gjorde den om til oppdragelseshjem for barn.
Endelig i 1666 ble Farvergaarden til Vartov da man gjendannet hospitalet med 130 senger i det tidligere barnehjemmet og enda en gang flyttet navnet med. Stiftelsen fikk økonomisk støtte av dronning Sophie Amalie som donerte 1,000 riksdaler som bidrag til kjøpesummen, men allikevel var det smått med penger og bygningens tilstand var dårlig.
De nåværende bygningene daterer seg tilbake til 1722–55 hvor man rev ned den gamle, slitte gården og i stedet begynte oppføringen av en ny bygning tegnet av arkitekt J.C. Krieger. Grunnstenen ble lagt den 8. juli 1724 og i første omgang oppførte man to fløyer langs Løngangsstræde og Filosofgangen; nå Vester Voldgade. I 1743 kom Farvergadefløyen til. Det opprinnelige kirkerommet var åpent inn til sovesalene så beboerne kunne følge gudstjenestene fra sengene sine, men det viste seg å være upraktisk på grunn av støy og andre forstyrrelser. I stedet ble kirken bygget til i 1753–55 i forlengelse av Løngangsstrædefløyen. Det har blitt foretatt flere endringer på Vartov senere; mest gjennomgripende ved arkitekt N.S. Nebelong i 1856–60. Da ble bygningen forhøyet med en etasje og fikk sin nåværende form. Det siste tilbygget er fra 1930 og inneholder prestebolig og kapell.
Vartov fungerte som hospital frem til nedleggelsen i 1934. Stiftelsen flyttet i stedet ut på Lersø Parkallé hvor man stadig driver pleiehjemmet Gammel Kloster. De følgende årene ble Vartov benyttet av Københavns kommune og av praktiske grunner ble det derfor gravd en tunnel over til rådhuset; tunnelen eksisterer stadig, men har blitt blendet.
I 1947 ble Vartov overtatt av organisasjonen Kirkeligt Samfund som har det i dag.
Vartov som hospital
Som tidligere antydet var datidens hospitaler ikke sykehus i ordets nåværende betydning. De hadde en langt bredere funksjon hvor de samlet inn penger og sørget for «fattige, syge, saare Mennesker og arme, elendige, faderløse Børns Opholdelse til Klæde og Føde, Nødtørft, Hjælp, Trøst og Underholdning» som det het i Christian IIIs stadfestelse av Helligårdshospitalets rettigheter i 1536.
Byens hospitaler hørte inn under fattigvesenet som opprinnelig baserte seg på almisser, innsamlinger og donasjoner, men som i løpet av 1700-tallet begynte å komme under mer faste rammer med systematiske inntekter og bevilgninger.
I forhold til andre av fattigvesenets institusjoner var Vartov i den særstilling at de fortsatte med å basere vesentlige deler av driften på direkte donasjoner på den måte at beboerne i mange tilfelle fikk oppholdet sitt betalt av velgjørere. Det satte naturligvis sitt preg på klientellet som vanligvis var gamle «skikkelige fattige» som hadde hatt en posisjon som gjorde det mulig å leve på andres gode vilje; det kunne være f.eks. eldre tjenestefolk som fikk oppholdet betalt av et velstående herskap som takk for trofast tjeneste.
Grundtvig
Vartov er også kjent for å ha hatt Grundtvig som prest ved hospitalskirken gjennom 33 år fra 1839 til 1872. Tilknytningen til han var en vesentlig årsak til at Kirkeligt Samfund overtok bygningen.
Fredning
Vartov ble fredet i 1918, utvidet i 1996. Fredningen omfatter bygningene mot Farvergade, Vester Voldgade og Løngangsstræde fra 1724-1754 av Johan Cornelius Krieger, bygget om og forhøyet i 1855-1860 og tilbygget til Løngangsstæde 24 fra 1930 av Aage Rafn.
Caleidoscopsis
Caleidoscopsis  er en av i alt 22 slekter av krepsdyr innenfor Pardaliscidae-familien, som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenframdrift, til forskjell fra de planktonisk frittsvevende og relativt mer storøyde artene i Hyperiidea-ordenen.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
VM i banesykling 1976
VM i banesykling 1976 (verdensmesterskapet i banesykling) ble arrangert i Monteroni di Lecce i Italia i 1976.
Jeff Stevens
Jeff Stevens (født 5. september 1983) er en amerikansk tidligere baseballspiller. Han representerte landet sitt under Sommer-OL 2008 i Beijing, der han tok bronse med det amerikanske landslaget.
Stormen ved Senja 1726
Forløp
Folkeminnesamleren Arthur Brox refererer i boka Folkeminne frå Ytre Senja to varianter av dette sagnet. I den ene varianten så tre fiskere ute på sjøen en dag en hånd som kom opp av havet. De ble redde, men høvedsmannen kastet en vott i havet, og hånden forsvant. Om morgenen dagen etter gikk høvedsmannen ned i fjæra for å ordne båten til utror. Da hørte han en stemme ute fra sjøen, draugens stemme:
Høvedsmannen surret da båten og bestemte seg for å ikke dra ut på havet, selv om været var godt. Om kvelden, mens de andre fiskerne var på sjøen, kom uværet, og mange satte livet til.
Den andre versjonen av sagnet går ut på at det fra Barbogen en vinterkveld ble sett en mann til hest på fjellet utenfor Gryllefjord. Mannen red på fjellet hele natta, men folk som etterpå gikk opp på fjellet fant verken hest eller spor. Mannen som hadde sett den ridende oppe på fjellet skulle dagen etter ro fiske, men synet hadde gjort ham urolig. Han bestemte seg for å sette fram båten, men ikke dra på sjøen likevel. De andre fiskerne dro ut, men uværet kom over dem og ingen kom levende tilbake.
Secret in Their Eyes
Secret in Their Eyes er en amerikansk thriller fra 2015 skrevet og regissert av Billy Ray. Hovedrollene spilles av Chiwetel Ejiofor, Julia Roberts og Nicole Kidman. Filmen er en nyinnspilling av den argentinske filmen Hemmeligheten i deres øyne fra 2009. Denne er basert på romanen La pregunta de sus ojos av den argentinske forfatteren Eduardo Sacheri.
Filmen ble dårlig mottatt av anmelderne og ble heller ingen publikumsuksess.
Handling
Et sammensveiset team av lovende FBI-etterforskere, Ray og Jess, samt deres statsadvokatveileder Claire, blir plutselig revet fra hverandre når de oppdager at Jess' tenåringsdatter har blitt brutalt og uforklarlig myrdet. Nå, tretten år senere, etter at han har jobbet som besatt hver eneste dag for å finne drapsmannen, finner Ray et nytt spor som han er sikker på at kan løse saken. Imidlertid er ingen av dem forberedt på den sjokkerende og ødeleggende effekten personlig hevn har på mennesket.
Ukraina under VM i friidrett 1993
Ukraina deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
Vottholla
Vottholla er ei ubebodd, brattlendt vik på Senja i Troms, under fjellet Hovda like vest for utløpet av Gryllefjorden i Senja kommune. Stedet har navn etter en ulykke 3. mars 1726, da 90 fiskere druknet under et uvær på Torskeråsa like utenfor. Ifølge et sagn fant fiskere som lette etter omkomne et stort antall sjøvotter som var blitt vasket på land i Vottholla etter ulykken. Alle vottene passet på én hånd.
Marius Paškevičius
Marius Paškevičius (født 31. oktober 1979) er en litauisk judoka, som konkurrerer i vektklassen +100 kilo. Han ble tatt ut til å representere Litauen under Sommer-OL 2012 i London, der han røk ut i andre runde.
Avbruddsfri strømforsyning
Avbruddsfri strømforsyning, på engelsk uninterruptible power supply (UPS), er et apparat som opprettholder en kontinuerlig leveranse av elektrisk kraft til det tilkoblede utstyret, selv når den eksterne strømforsyningen svikter. Hensikten er å sikre at viktig utstyr ikke mister strømmen hvis strømnettet faller ut, samt å filtrere urenheter i nettet, slik at sensitivt utstyr ikke tar skade.
Alle UPS-er er avhengige av et energilager. Vanligst er det da med batterier, men det kan også benyttes svinghjul, brenselceller eller andre energikilder.
Det finnes tre hovedtyper av UPS.
Kristian Øgrim
Kristian Becker Øgrim (1918–2000) var en norsk pedagog og programredaktør som var ansatt i NRK i en årrekke.
Øgrim ble utdannet lærer med graden cand.mag i 1941 og arbeidet i krigsårene som lærer ved flere Oslo-skoler. Like etter krigen var han leder av opplysningsavdelingen i Velferdskontoret for allierte styrker. Etter det ble han programsekretær ved BBCs norske avdeling i London. I 1948 ble han medarbeider i NRK og var først ved kortbølgen og fra 1950 i Opplysningsavdelingen, der han raskt ble en sentral person. I 1960 sluttet han i NRK og begynte som lektor ved Ris skole og senere ved Ullern videregående skole. I 1965 var han tilbake i NRK, da som redaksjonssekretær i Opplysningsavdelingen. I 1972 ble han leder av programredaksjonen i TV, en stilling han hadde til han gikk av med pensjon i 1988.
Øgrim var aktivt med i det nordiske og det europeiske TV-samarbeidet. Han deltok også aktivt i organisasjonslivet i NRK og var en periode i 1950-årene formann i Norsk rikskringkastings funksjonærlag. Han var utover dette opptatt av språket som ble ført på norsk TV, og mislikte det han anså som upresist og dårlig språk i begge målformer.
Han var sønn av Tobias Øgrim, bror av fysikeren Otto Øgrim og dermed onkel til Tron Øgrim. Han var gift med Wanda Lunde (1920–2005), søster til diplomaten Ivar Lunde (1908–1992). De hadde tre barn, journalisten Helge Øgrim (1950–), Ottar Øgrim (1953-) og musikeren Tellef Øgrim (1958–).
Jo Bergsvand
Jo Kristoffer Bergsvand (født 25. oktober 1960) er en norsk tidligere fotballspiller som spilte midtstopper og midtbane.
Salten tingrett
Salten tingrett er en tidligere førsteinstansdomstol i Hålogaland lagdømme. Domstolen hadde kontorsted i Bodø i Nordland og rettskretsen omfattet kommunene Beiarn, Bodø, Fauske, Gildeskål, Meløy, Røst, Saltdal, Steigen, Sørfold og Værøy med tilsammen 72 648 innbyggere pr. 1. januar 2010. Også Jan Mayen hørte inn under Salten tingrett.
Domstolen ble ledet av en sorenskriver (fra høst 2011 til 2021: Ingrid Johanne Lillevik, tidligere sorenskriver i Øst-Finnmark 2000-2011) og hadde i tillegg fire tingrettsdommere, to dommerfullmektiger, administrasjonssjef og åtte funksjonærer.
Jo Bergsvand
I mars 2016 ble han styreleder i Kjelsås Fotball.
Jo Bergsvand er far til fotballspilleren Guro Bergsvand.
El Mehdi Malki
El Mehdi Malki (født 1. januar 1988) er en marokkansk judoka, som konkurrerer i vektklassen +100 kilo. Han ble tatt ut til å representere Marokko under Sommer-OL 2012 i London, der han røk ut i andre runde.
Radio Verkehrs AG
Radio Verkehrs AG (RAVAG) ble stiftet 1924, og var første østerrikske kringkastingsselskap. Det besto fram til Österreichischer Rundfunk (ORF) ble opprettet i 1958.
Etter den tyske annekteringen av Østerrike i 1938 ble RAVAG underlagt den tyske Reichs-Rundfunk-Gesellschaft. Egne RAVAG-sendinger ble gjenopptatt i april 1945.
Rana tingrett
Rana tingrett er en førsteinstansdomstol i Hålogaland lagdømme. Domstolen har kontorsted i Mo i Rana i Nordland og rettskretsen omfatter kommunene Rana, Hemnes, Nesna, Lurøy, Træna og Rødøy med tilsammen 35 322 innbyggere pr. 1. januar 2010. Domstolen ledes av en sorenskriver og har i tillegg to tingrettsdommere og to dommerfullmektiger og seks funksjonærer.
Historie
Rana tingrett har sin historiske bakgrunn i Helgeland sorenskriveri, som ble opprettet i 1630. I 1859 ble dette delt i Nordre Helgeland sorenskriveri og Søndre Helgeland sorenskriveri. Sistnevnte ble i 1919 videre delt i Alstahaug sorenskriveri og Brønnøy sorenskriveri – siden 2002 kalt Alstahaug tingrett og Brønnøy tingrett.
I 1920 endret Nordre Helgeland sorenskriveri navn til Rana sorenskriveri. I 2002 ble navneformen endret til Rana tingrett.
Max Blin
Max Léon Marie Blin (født 2. oktober 1912 i Vincennes, død 24. mars 1994 i Caen) var en fransk general. Han utmerket seg i slaget om Narvik og ble tildelt det norske Krigskorset med sverd for sin innsats.
Slaget om Narvik
Etter Tysklands angrep på Norge i april 1940 ble Blin sendt med det franske ekspedisjonskorpset til Norge. Alpejegeravdelingen hans ble satt inn ved Narvik, der den kjempet sammen med norske soldater. Han utmerket seg ved ledelse av sine tropper i framrykking mot tyske soldater.
Blin ble i 1946 tildelt det norske Krigskorset med sverd for innsatsen i 1940.
Fra 1965 til 1969 var han sjef for École Militaire de Strasbourg. Han steg i gradene til général de brigade.
VM i banesykling 1977
VM i banesykling 1977 (verdensmesterskapet i banesykling) ble arrangert i San Cristóbal i Venezuela i 1977.
Christopher Sherrington
Christopher Sherrington (født 21. oktober 1983) er en britisk judoka, som konkurrerer i vektklassen +100 kilo. Han ble tatt ut til å representere Storbritannia i Sommer-OL i 2012 i London, der han ble slått ut i andre runde.
VM i banesykling 1978
VM i banesykling 1978 (verdensmesterskapet i banesykling) ble arrangert i München i Vest-Tyskland i 1978.
Porsbjellevikler
Porsbjellevikler (Archips betulana) er en sommerfugl som tilhører familien viklere (Tortricidae).
Utseende
En stor (vingespenn 18-28 millimeter), bredvinget, lysbrun vikler. Hannen er gjerne noe mer kontrastrikt tegnet enn hunnen. Forvingen er nærmest rektangulær med utstikkende forhjørne, grunnfargen lyst brunlig med markert, mørkt nettmønster. Midt i vingen er den en stor, V-formet, rødbrun flekk som noen ganger er redusert til to små flekker ved framkanten. Bakvingen er ensfarget lyst brungrå hos hannen, tofarget hos hunnen: den fremre delen er grågul, den bakre mørkt skifergrå.
Levevis
Larven lever først og fremst på pors (Myrica gale), der den spinner sammen bladene rundt stammen, men kan også leve på bjørk og blokkebær.
Utbredelse
Arten er utbredt i Mellom- og Nord-Europa og i det nordlige Asia. I Storbritannia er den sannsynligvis utdødd.
2008 Konstitutsiya
2008 Konstitutsiya (1973 SV4) er en ytre hovedbelteasteroide oppdaget den 27. september 1973 av L. Chernykh ved Nauchnyj.
Isabela (kanton)
Isabela er en kanton i den ecuadorianske Galápagos-provinsen. Kantonen utgjør øyene i den vestlige delen av arkipelet. Det er Galápagos' største kanton med et samlet landareal på 5 367 kvadratkilometer, og med en befolkning på 2 256 (2010) er det den med færrest innbyggere. Kantonens administrasjonssenter er Puerto Villamil på øya Isabela.
Kantonen omfatter øyene Darwin, Fernandina, Isabela, Redonda, Tortuga og Wolf. Den eneste øya med bosetning er Isabela, som har flyplass med forbindelser til Baltra og Puerto Baquerizo Moreno.
Two Blue
Two Blue er et musikkalbum med Eriksen, utgitt i 1992. Dette er duoens debutalbum. Albumet lå fem uker på VG-lista og endte med åttendeplass som beste plassering.
Alexandra Wilson
Alexandra Wilson (født 17. juli 1968) er en amerikansk skuespiller. Hun er best kjent for sitt spill i Josie Watts' såpeopera Another World (1988-1991). Hun hadde også en rolle i TV-seren Homefront (1991-1992) og filmen Small Soldiers (1998).
Tidlig liv
Alexandra Wilson ble født i Pasadena, California. Familien flyttet til Virginia da hun var fem år gammel. Som barn var hun bl.a. med i skoleteater og korpsledelse ved Chantilly High School i Fairfax County,Virginia. Wilson studerte så historie ved Broward Community College i Miamiområdet, men flyttet derfra for å unngå narkotikatrafikk.
Wilsons bestemor var en av de første Rockettes som bosatte seg i California. Hennes mor, (Elaine Wilson), som var dramalærer ved Chantilly High School, fikk henne interessert i skuespill da hun var fem år gammel. Wilson sa om sin mors innflytelse: "She put me in some of her productions, and she taught me in high school. I was never sure I could do it, but I knew I had to be an actor."
Etter eksamen fra high school, holdt Wilson dramaseminarer for sin mors studenter. Senere ble Elaine Wilson stifter av, og valgt til president for The Alliance Theatre in Centreville i Virginia.
Karriere
I 1986, oppmuntret av sine foreldre, flyttet Wilson til New York City for å arbeide for en karriere som skuespiller.. Først bodde hun hos sin bestemor og betalte for sine spille-, danse- og sangtimer ved å arbeide som servitør. Da hun var med på opptaksprøver for musicals, oppdaget Wilson at hun foretrakk fjernsyn og film fremfor teater. Hun slet med dans, selv om hun kunne synge og spille.
Wilsons første fjernsynsroller var mindre roller i serier som ble sendt i beste sendetid The New Mike Hammer (1984) og Spenser: For Hire (1986). I 1988 spilte hun i filmene Diner, Silent Madness, The Secret of My Success, og The Distance Between. Fra hun var 19 år har hun også hatt inntekter fra opptreden i flere reklamefilmer.
Chuka (Kenya)
Chuka er hovedstaden i Tharaka-Nithi fylke i Kenya, øst for Mount Kenya og 65 km sør for Meru. Befolkningen snakker Gichuka som er en dialekt av språket Meru. Byen har 9347 innbyggere.
Alexandra Wilson
Gjennombrudd
Wilsons gjennombrudd kom da hun spilte i regulære fjernsynsdrama som ble sendt på dagtid. Hun hadde sin debut i en såpeopera som Sage Holland, en karakter i As the World Turns. Wilson avanserte så til regulære filmer med Loving (1987) som den brysomme tenåringen April Hathaway. Seks måneder inne i kontrakten oppdaget hun at hun var skrevet ut av dette showet, noe som førte til opptaksprøvefor Another World. Da Wilson fikk rollen som byjenta som ble bondejenten Josie Watts, uttalte hun: "There's more potential with Josie than there was with April. She has more 'life' to her." Starting June 1988, Wilson starred in Another World for three years. I 1994 avslo hun et tilbud om å portrettere Kelly Cramer i One Life to Live.
Flytting til Los Angeles
I 1991 flyttet Wilson til Los Angeles og fikk rolle i et etterkrigstidsdrama, Homefront, som ble sendt i beste sendtetid. Hun opptrådte som Sarah Brewer Metcalf og spilte mot Kyle Chandler, hennes første voksenrolle. Den gav henne anledning til å dyrke sine interesser for historie, spesielt andre verdenskrig, dynamikken både ved fronten, og det sivile liv og  betydningen av at kvinner stilte opp for å arbeide i fabrikker. Tross i at hun vant prisen i People's Choice Award for Favorite New TV Dramatic Series i 1992, fikk Homefront kort levetid, og ble ikke satt opp for en tredje sesong.. .Følgelig foretrakk Wilson slike stykker fremfor kort-levde dramaserier: The Round Table (1992) og University Hospital (1995), og det medisinske science fiction program Mercy Point (1998-1999). Etter Homefront, tidlig på 1990-tallet vendte Wilson for en kort tid tilbake til high school-roller, hvor hun spilte mot Billy Cranston(David Yost) i Mighty Morphin Power Rangers og venninnen til Brandon Walsh (Jason Priestley) i Beverly Hills, 90210. Den siste forente henne med hennes Loving/Another World hvor hun spilte mot Luke Perry. Gjennem 1990-tallet hadde Wilson flere tilfeldige opptredener i fjernsyn, inkusive One West Waikiki, Mr. & Mrs. Smith, High Tide (med Rick Springfield), The Tony Danza Show, and V.I.P. (med Pamela Anderson og Jay Leno). I 1998 spilte Wilson i familiefilmen Small Soldiers, regissert av Joe Dante. Hun spilte Ms. Kegel. Fra 1996 til 1999 var Wilson i tillegg opptatt i en rekke filmer, spesielt for TV: If Looks Could Kill (sammen med Antonio Sabato Jr.), The Second Civil War (med Beau Bridges og James Earl Jones også regissert av Joe Dante), The Christmas Wish og In My Sister's Shadow.
Gjesteopptredener på TV
Wilsons opptredener tidlig på 2000-tallet omfattet gjesteopptreden i fjernsyn: Any Day Now, First Monday, og Larry Davids Curb Your Enthusiasm. Hun har siden spilt i Ocean Park, Salt (2006) og  Life Inside Out i 2013.
Personlig liv
Wilson er autorisert massør, hun fikk sin lisens i 1998.
Hun var covergirl i 1991 for magasinet The Workbasket hvor hun fortalte om sin kjærlighet for strikking mellom opptakene. Wilson liker også hagearbeid, matlaging, fjellturer og å lage smykker. Hun liker også hunder og historie, spesielt andre verdenskrig som er hennes favorittemne.
Wilson hadde et langt forhold til skuespilleren Shawn David Thompson sent på 1980-tallet.. Det påstås at hun har vært romantisk koblet til Ricky Paull Goldin.
Centre spatial guyanais
Centre spatial guyanais (CSG; fransk for Det guyanske romfartssenteret) er en fransk og europeisk rakettoppskytningsbase som ligger i nærheten av Kourou i Fransk Guyana. Den har vært i bruk siden 1968 og egner seg spesielt godt som et sted for romfartsbase siden den oppfyller tre viktige geografiske krav for et slikt bruksområde: Den europeiske romfartsorganisasjonen (ESA), den franske romfartsorganisasjonen Centre national d'études spatiales (CNES) og foretaket Arianespace foretar sine oppskytninger fra Kourou. ESA skjøt opp sine Ariane 4-raketter og skyter opp Ariane 5-raketter fra denne basen. Dessuten har russiske Sojuz-raketter også blitt skutt opp derfra siden 2011, men det måtte bygges en ny oppskytningsrampe for dette. Dette er også oppskytningsbasen som brukes av ESA for å sende forsyninger til Den internasjonale romstasjonen ved hjelp av Automated Transfer Vehicle. Ingen bemannede rakettoppskytninger har til nå funnet sted fra Fransk Guyana.
Stedet ble valgt som Frankrikes rakettoppskytningsbase i 1964. Da ESA ble grunnlagt i 1975 tilbød Frankrike å dele Kourou med ESA. Kommersielle oppskytninger foretas også av ikke-europeiske selskaper. ESA dekker to tredjedeler av romfartsbasens årlige budsjett og har også finansiert oppgraderingene som ble gjort under Ariane-programmet. Anlegget voktes av Fremmedlegionen, som også evakuerer nærliggende områder før oppskytninger finner sted.
Konditor
Konditor er betegnelse for fagfolk (håndverkere) som lager finere bakverk, som pyntede kaker og konfekt. Mye av den tidligere utøvelsen som for eksempel småkaker er i dag maskinell, men de fineste tingene lages og pyntes fortsatt for hånd.
Mange konditorer har spesialisert seg på dekorasjoner av marsipan, mens andre lager konfekt. Marsipanfigurer er mest utbredt i Nord-Europa, der Lübeckmarsipan er et kjent varemerke, mens en sydover synes å foretrekke sjokolade. Denne tradisjonen, med forskjellig smakstilsetning er rikt representert i bl.a. Østerrike og Belgia, mens eksempelvis Barcelona har et eget Museu de la Xocolata eid av de lokale konditorene og som primært bygger på ren sjokolade.
Fostervannsemboli
Fostervannsemboli er en sjelden (Varierer i forskjellige studier; 1: 8 000 – 1: 80000 fødsler), men livstruende komplikasjon som kan oppstå under forløsningen. Idet moren presser for å få barnet ut, stiger trykket i livmoren slik at fostervann kan lekke over i morens blodsirkulasjon. Materiale fra fostervannet kan feste seg i kapillærårene slik at små blodpropper oppstår, vanligvis først i lungene. Blodet klarer dermed ikke å ta opp oksygen fra lungene. Hjertet nærmer seg oksygenbrist.
Klinisk forløp
1. fase →	Respirasjonsproblemer →	cyanose →	kramper →	kardiovaskulær kollaps → over i 2. fase hvis de overlever →	koma →	død
2. fase →	DIC(disseminert intravasculær coagulasjon/ blodlevring inne i blodårene →	venstre ventrikkelsvikt →	ARDS →	overlevelse eller død
Trondenes tingrett
Trondenes tingrett er en førsteinstansdomstol i Hålogaland lagdømme. Domstolen har kontorsted i Harstad i Troms og dekker kommunene Harstad, Skånland, Ibestad og Kvæfjord med tilsammen 29 791 innbyggere pr. 1. januar 2010. Domstolen ledes av en sorenskriver (for tiden Kirsti Ramberg ) og har i tillegg én tingrettsdommer, én dommerfullmektig og seks funksjonærer.
Óscar Brayson
Óscar Brayson (født 10. februar 1985) er en cubansk judoka, som konkurrerer i vektklassen +100 kilo. Han ble tatt ut til å representere Cuba under Sommer-OL 2012 i London, der han røk ut i omspillet. Han tok bronse under Sommer-OL 2008 i Beijing.
Afrikamesterskapet i volleyball for kvinner
Afrikamesterskapet i volleyball for kvinner ble arrangert første gang i 1976 i Egypt, og blir arrangert annenhvert år.
Mesterskapet blir arrangert av Confédération Africaine de Volleyball.
Veobrean
Veobrean (også skrevet Veobreen) er en isbre i Jotunheimen i Lom kommune i Innlandet. Den ligger mellom Store Memurutinden og Leirhøe. Like sør for Veobreen ligger Østre Memurubreen og i sørvest ligger Hellstugubreen. Nunataken Veobreatinden stikker opp av breen til en høyde på 2 188 meter over havet.
Breen har et areal på 9 km² og er den 33. største isbreen på det norske fastlandet.
Rhynohalicella
Rhynohalicella  er en av i alt 22 slekter av krepsdyr innenfor Pardaliscidae-familien, som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenframdrift, til forskjell fra de planktonisk frittsvevende og relativt mer storøyde artene i Hyperiidea-ordenen.
Pørni
Pørni er en norsk drama-humorserie fra 2021 og 2022. Seriens første sesong består av seks episoder og hadde premiere på Viaplay 2. mai 2021. Serien handler tobarnsmoren Pernille «Pørni» Middelthon som sjonglerer jobb, oppdragelse, kjærlighetsliv og savnet etter sin avdøde søster. Serien er skapt av Henriette Steenstrup, og hun spiller hovedrollen. Monster Media har produsert serien.
Serien fikk svært gode kritiker ved premieren, og det er den mest sette norske serien på videostrømmetjenesten Viaplay i løpet av 24 timer. Serien satte også salgsrekord for strømmetjenesten. Sesong 2 av serien hadde premiere 27. februar 2022. Sesong 3 er også planlagt.
Handling
Serien foregår i en bydel nordvest i Oslo, og den sentrerer rundt tobarnsmoren Pernille «Pørni» Middelthon. Hun jobber som barnevernspedagog og står daglig i tøffe situasjoner på jobb. Også i privatlivet støter hun på utfordringer. Søsteren har nylig omkommet i en bilulykke, der ektemannen og Pørnis svoger Charlie var sjåfør. Sønnen deres, Leo, bor nå hjemme hos Pørni, og han er bitter på faren som forårsaket ulykken.
Pørni har full omsorg for døtrene Hanna og Sigrid, mens forfatter-faren Finn bor i København med sin nye kjæreste Iben. Han er en distansert, selvopptatt far som ikke tar ansvar for å følge opp barna sine. I stedet må Pørni flere ganger dekke over for ham, slik at døtrene ikke skal hate faren.
Familien bor hjemme hos Pørnis far, Ole Johan Middelthon. Han er enkemann og pensjonert, men kommer ut som homofil i den første episoden.
Mottakelse
Dagbladet s anmelder vurderte serien til terningkast 5 og kalte den «vårens store feelgood-serie». VGs Morten Ståle Nilsen ga terningkast 4 og konkluderte med at Pørni «ikke er nyskapende», men til gjengjeld veldig «koselig». Også andre aviser og filmnettsteder ga serien rosende omtale.
Første sesong av serien vant to priser under Seriekritikerprisen 2021. Selve serien vant prisen for beste norske komedie, mens Henriette Steenstrup vant prisen for beste skuespiller i en norsk serie. Under Gullruten 2022 vant serien fire priser: beste dramaserie, beste skuespiller (Steenstrup), beste manus TV-drama (Steenstrup) og beste klipp TV-drama. Totalt ble serien nominert i syv klasser. Andre sesong vant prisen for beste norske komedie under Seriekritikerprisen 2022, mens Henriette Steenstrup ble nominert til prisen for beste skuespiller i en norsk serie. Under Humorprisen 2022 ble serien kåret til morsomste humordrama mens Steenstrup ble nominert i klassen morsomste på TV. Foran Gullruten 2023 ble serien nominert til seks priser, blant dem beste dramaserie og tre nominasjoner til Steenstrup.
Parpano
Parpano er en av i alt 22 slekter av krepsdyr innenfor Pardaliscidae-familien, som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenframdrift, til forskjell fra de planktonisk frittsvevende og relativt mer storøyde artene i Hyperiidea-ordenen.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
The Voice (sang)
«The Voice» (norsk oversettelse: stemmen) er en keltisk-inspirert sang som vant Eurovision Song Contest 1996 for Irland. Sangen ble fremført av den irske sangeren Eimear Quinn og var komponert av Brendan Graham. Graham står også bak Eurovision-vinneren «Rock 'n' Roll Kids» i 1994, og han har skrevet teksten til Secret Gardens verdenshit «You Raise Me Up».
«The Voice» skaffet Irland sin syvende og hittil siste seier i Eurovision Song Contest. Selv om den internasjonale finalen ble holdt i Oslo i 1996, kom «The Voice» aldri inn på VG-lista. Sangen tok seg imidlertid inn på singellistene i blant annet Irland, Storbritannia og Sverige.
Eurovision Song Contest
I den internasjonale finalen var Irland det 17. bidraget på scenen av 23 deltakere. Eimear Quinn stilte i lang, hvit kjole med gullbroderinger, og i tillegg til Kringkastingsorkestret ble hun akkompagnert av tradisjonelle irske slaginstrumenter, treblåsere og strengeinstrumenter.
I begynnelsen av avstemningen kjempet flere land om teten, men etter hvert tok Irland ledelsen og beholdt den helt til slutt. «The Voice» fikk til sammen 162 poeng – 48 poeng foran Norge og «I evighet» som ble nummer to. Den norske juryen ga 10 poeng til det irske bidraget.
Seieren var Irlands syvende og landets fjerde på bare fem år. Irland har ikke vunnet Eurovision Song Contest siden, men har per 2017 fremdeles rekorden i antall seire. Dette var også Brendan Grahams andre seier som låtskriver; han sto også bak «Rock 'n' Roll Kids» som vant konkurransen i 1994.
Om sangen
«The Voice» er en keltisk-inspirert, melodisk låt, en stil som var populær i midten av 1990-årene. Året før hadde Norge vunnet med «Nocturne» som også var en sang i keltisk musikkstil. Teksten handler om at sangeren ser seg selv som stemmen som våker over verden og effekten hun har på elementene som jord, luft og vann.
Selv om sangen var i tråd med datidens musikkånd, ble ikke «The Voice» noen stor internasjonal hit. Sangen nådde en tredjeplass på den irske singellisten, og en niendeplass i belgiske Flandern, ellers fikk den liten suksess. Selv om finalen dette året gikk av stabelen i Norge, kom ikke vinnerlåten inn på norske VG-lista. I stedet ble Storbritannias Gina G og «Ooh Aah... Just a Little Bit» den store hiten i Europa dette året. Den britiske sangen toppet hitlistene i Storbritannia, nådde en tolvteplass i USA og klatret til en femteplass på VG-lista. Tross suksessen ble Gina G bare nummer åtte i Eurovision Song Contest dette året.
I 2021 avslørte Storbritannias prins Charles at «The Voice» er blant hans favorittlåter.
Listeplasseringer
Eimear Quinn med «The Voice»:
Hamburger Börs
Hamburger Börs, eller Börsen, er en kjent scene for kroshow, og ligger i Jakobsgatan 6 i det sentrale Stockholm.
Mange av Sveriges største artister har opptrådd på lokalet, ikke minst i 1960-årene da kroshowene slo igjennom i Sverige. De mest kjente som har opptrådd på börsen er blant andre: Owe Thörnqvist, Lill Lindfors, Monica Zetterlund, Anita Lindblom, Git Gay, Bert-Åke Varg, Hep Stars, Povel Ramel og Wenche Myhre.
Vesterålen tingrett
Vesterålen tingrett var en førsteinstansdomstol i Hålogaland lagdømme. Domstolen hadde kontorsted på Sortland i Nordland og rettskretsen omfattet kommunene Andøy, Bø i Vesterålen, Hadsel, Sortland og Øksnes.
Fra 26. april 2021 ble tingretten en del av Midtre Hålogaland tingrett.
Santa Cruz (ecuadoriansk kanton)
Kantonen omfatter øyene Baltra, Bartolomé, Marchena, Pinta, Pinzón, Rábida, Seymour Norte, Santa Cruz og Santiago. Det går en passasjerfergeforbindelse mellom øyene Santa Cruz og Baltra, hvor Galápagos' viktigste flyplass ligger. Fra Baltra er det flyforbindelser til Isabela, Puerto Baquerizo Moreno og fastlandet.
Claude-François Ménestrier
Claude-François Ménestrier (født 9. mars 1631 i Lyon, død 21. januar 1705 i Paris) var en fransk jesuitt, heraldiker og historiker. Ménestrier var en av sin tids største autoriteter innen heraldikken og forfattet flere bøker om emnet. Han korresponderte med Philipp Jakob Spener, som i likhet med Ménestrier stod for et vitenskapelig syn på heraldikken.
Bakgrunn
Claude-François Ménestrier dstammet fra en familie med generasjonerslage røtter i Franche-Comté. Han ble undannet ved forskjellige jesuittskoler.
VM i banesykling 1979
VM i banesykling 1979 (verdensmesterskapet i banesykling) ble arrangert i Amsterdam i Nederland i 1979.
Claude-François Ménestrier
Prest
Claude-François Ménestrier inntrådte i 1646 i jesuittordenen. Allerede som 15-åring hadde han begynt å lære seg klassiske språk og retorikk i Chambéry, Grenoble, Lyon og Paris.
Da byen Lyon i 1658 gav ham i oppdrag å foranstalte festlighetene i forbindelse med kongens besøk, ble disse så storslagne at han ble bedt om å organiserte de kongekige visitaser rundt om i det hele land.
Ménestrier underviste ved jesuittkollegier i Chambéry, Vienne, Grenoble og Lyon. Årene 1669-70 reiste han i Tyskland og Italia, men havnet i Paris og bodde der livet ut. Fra Paris foretok han en mengde prekenreiser rundt om i hele Frankrike.
Medregnet sitt store heraldiske forfatterskap, skrev han i alt 83 bøker om de forskjelligste emner, blant annet bøker i historiske emner samt om musikk og ballett. Ménestriers essater Des Représentations en musique anciennes et modernes (1681) og Des Ballets anciens et modernes selon les règles du théâtre (1682) fikk stor innflytelse på utviklingen av balletten som en dramatisk konsertdans stil egnet til å uttrykke et vidt spekter av emosjon og til å beskrive komplekse hendelsesforløp; boken trakk tråder tilbake til fammel romersk pantomime.
Forfatterskapet var gjennomgående av så høy kvalitet at han i lang tid forble Europas viktigste autoritet på dans og ballet. Hans samlede forfatterskap er på 84 verker, og han fikk ry på seg som en av samtidens mest briljante hoder i riket.
Litteraturåret 1791
Litteraturåret 1791 er en oversikt over utgivelser, hendelser, prisvinnere og avdøde personer med tilknytning til litteratur i 1791.
Dødsfall
komponist og journalist ||align=center|52 ||align=center|1739 ||
Sveits under VM i friidrett 1997
Sveits deltok under VM i friidrett 1997 (utendørs) fra 1. til 10. august 1997 i Athen i Hellas, og tok en medalje under mesterskapet.
Do Not Split
Do Not Split er en norsk dokumentarfilm fra 2020 filmet og regissert av Anders Hammer. Filmen er produsert av det amerikanske filmselskapet Field of Vision med støtte fra Fritt Ord og Viken Filmsenter.
Barna Bor
Barna Bor (født 12. desember 1986) er en ungarsk judoka, som konkurrerer i vektklassen +100 kilo. Han ble tatt ut til å representere Ungarn i Sommer-OL i 2012 i London, der han ble slått ut i omkamp.
Do Not Split
Handling
Dokumentaren følger demonstrasjonene i Hongkong i 2019 og 2020 mot lovendringene som gjør det mulig å utleverte mistenkte innbyggere i straffesaker til Kina. Hammer tilbrakte 140 dager i byen hvor han var tett innpå demonstrantene og filmet dem i møte med opprørspoliti.
Oscar-nominasjon
Filmen ble nominert til den 93. Oscar-utdelingen i 2021 i klassen for beste kortdokumentar. Nominasjonen førte til at kinesiske myndigheter besluttet at Oscarutdelingen ikke skulle overføres direkte til Kina, og ga kinesiske medier beskjed om ikke å fokusere på visse deler av arrangementet.
Priser (utvalg)
Hammer og filmen har vunnet en rekke priser for filmen. Filmen vant kategorien «Videoreportasje/dokumentar – lang» under Pressefotografenes Klubbs (PKK) kåring av Årets Bilde, og Hammer ble kåret til «Årets videojournalist» av PKK i 2020. Filmen vant prisen Special Jury Recognition for Courage under Fire under dokumentarfilmfestivalen DOC NYC, og juryens spesialpris under American Film Institutes dokumentarfilmfestival i 2020. Hammer vant Internasjonal Reporters journalistpris under SKUP-konferansen for kritisk journalistikk i 2020. Etter at filmen ble vist av Aftenposten, vant Hammer Gullruten 2021 i klassen beste foto enkamera, dokumentar og filmen ble i tillegg nominert i klassen beste TV-dokumentar.
Dryas integrifolia
Dryas integrifolia er en eviggrønn dvergbusk i reinroseslekta.
Den har en krypende vekst og blir 5–15 cm høy. Bladene er nesten helrandete, noe som skiller den fra de andre arktiske artene i reinroseslekta. Blomstene har 8–9 kronblad, som regel er de hvite, men de kan være gule. Blomstene er heliotropiske og følger sola når den beveger seg over himmelen. Griffelen faller ikke av, men utvikler seg til et fjærformet organ som hjelper frøet til å spre seg med vinden.
Dryas integrifolia vokser på ganske fuktige steder med lite organisk materiale i jorda, som elvebredder, polygonmark og urer. I Nord-Amerika er den vanlig i alle arktiske områder fra Alaska til Grønland. Den vokser også på Vrangeløya og i Tsjukotka lengst øst i Sibir.